ອິຣ່ານກີດກັນຊົ່ວຄາວ ບໍ່ໃຫ້ຖ້ຽວບິນຂອງນາຍົກ ເຢຍຣະມັນ ບິນຜ່ານນ່ານຟ້າຂອງຕົນ
ຖ້ຽວບິນຂອງນາຍົກລັດຖະມົນຕີເຢຍຣະມັນ ທີ່ເດີນທາງໄປຍັງ ອິນເດຍ ຕ້ອງໄດ້ບິ່ນເວີ່ນຢູ່ເໜືອນ່ານຟ້າຂອງເທີກີ ກ່ອນໄດ້ຮັບອະນຸຍາດໃຫ້ບິນຜ່ານອິຣ່ານ.
ໂຄສົກປະຈຳນາຍົກລັດຖະມົນຕີ Angela Merkel ແຫ່ງ ເຢຍຣະມັນກ່າວວ່າ ອິຣ່ານໄດ້ກີດກັນຖ້ຽວບິນຂອງທ່ານ ນາງ Merkel ໄວ້ຊົ່ວຄາວທີ່ບິນຂ້າມນ່ານຟ້າຂອງອິຣ່ານ ໃນຂະນະທີ່ທ່ານນາງເດີນທາງໄປຍັງກຸງນີວເດລີ ເພື່ອທໍາ ການໂອ້ລົມສົນທະນາກັບຄະນະນໍາພາຂອງອິນເດຍນັ້ນ ໂຄສົກທ່ານນີ້ກ່າວວ່າ ຖ້ຽວບິນຂອງທ່ານນາງ Merkel ໄດ້ບິນເວີ່ນ ອ້ອມໄປອ້ອມມາເໜືອນ່ານຟ້າຂອງເຕີກກີ ເປັນເວລາ 2 ຊົ່ວໂມງກ່ອນອິຣ່ານອະນຸຍາດໃຫ້ເຮືອບິນ ຂອງທ່ານນາງບິນຂ້າມນ່ານຟ້າຂອງອິຣ່ານນັ້ນ ແຕ່ເຮືອບິນຖ້ຽວທີສອງທີ່ບັນທຸກພວກເຈົ້າໜ້າທີ່ເຢຍຣະມັນໄປຍັງອິນເດຍ ບໍ່ໄດ້ປະເຊີນກັບບັນຫາໃດໆ ທ່ານນາງ Merkel ກໍານົດຈະພົບປະໃນວັນອັງຄານມື້ນີ້ ກັບທ່ານມັນໂມຫັນສິງ ນາຍົກລັດ ຖະມົນຕີ ແລະເຈົ້າໜ້າທີ່ຄົນອື່ນໆຂອງອິນເດຍເພື່ອທໍາການໂອ້ລົມສົນທະນາກັນເລື້ອງການຄ້າແລະຄວາມປອດໄພ ເປັນທີ່ຄາດເຊ່ນກັນວ່າ ຄະນະຜູ້ແທນເຢຍຣະມັນຈະກົດດັນໃນຄວາມພະຍາຍາມໃຫ້ບັນລຸຂໍ້ຕົກລົງການຄ້າມູນຄ່າຫລາຍພັນລ້ານໂດລາເພື່ອຂາຍເຮືອບິນລົບໄອພົ່ນໃຫ້ອິນເດຍນັ້ນ